Roberts Purs

Roberts Purs (1886-1960) bija inženieris tehnologs, Latvijas Republikas Valsts kontroles kolēģijas loceklis (1924-1940). Viens no 1944. gada 17. marta Latvijas Centrālās padomes memoranda parakstītājiem.

 Dzīvesgājums 
Dzimis 1886. gada 23. decembrī Gaujienas pagastā. 1907. gadā kā eksterns beidza Pēterburgas Kadetu korpusu, pēc tam studēja Rīgas Politehniskajā institūta ķīmijas nodaļā (1908-1914), studentu korporācijas Talavija loceklis. Pirmā pasaules kara laikā bija virsnieks inženieris Šliselburgas ķīmiskajā fabrikā (1914-1918).
Latvijas brīvības cīņu laikā bija studentu rotas kapteinis (1918-1919), vēlāk Bruņotā I diviziona (Tanku diviziona) virsnieks (1920).
Pēc kara beigām viņu iecēla par apgādes daļas priekšnieku Tehniskajā pārvaldē (1921). No 1924. gada R. Purs bija Valsts kontroles ierēdnis. 

Otra pasaules kara beigās devās trimdā uz Vāciju, kur mira 1960. gada 16. jūlijā Štutgartē.

 Atsauces 

Kategorija:1886. gadā dzimušie
Kategorija:1960. gadā mirušie
Kategorija:Smiltenes novadā dzimušie
Kategorija:Latvijas ķīmiķi
Kategorija:Vācijas latvieši